b'\n_START_ARTICLE_\nSergej Nikolajevi\xc4\x8d Lanskoj\n_START_SECTION_\n\xc5\xbdivljenje\n_START_PARAGRAPH_\n23. novembra 1783 je vstopil v Izmailovski polk; 16. aprila 1797 je bil povi\xc5\xa1an v zastavnika in 8. septembra 1798 v podporo\xc4\x8dnika. 13. marca 1801 je bil kot \xc5\xa1tabni stotnik preme\xc5\xa1\xc4\x8den v konjenico in postal je adjutant carjevi\xc4\x8da Konstantina Pavlovi\xc4\x8da. 5. oktobra istega leta je postal stotnik in 23. maja 1802 je bil preme\xc5\xa1\xc4\x8den v Odbor za zunanje zadeve. 3. julija istega leta je bil dodeljen ruski voja\xc5\xa1ki misiji v Parizu. _NEWLINE_14. avgusta 1805 je ponovno vstopil v voja\xc4\x91ko slu\xc5\xbebo kot podpolkovnik v Mariopolskem huzarskem polku. Med bitko pri Austerlitzu se je odlikoval in bil 12. decembra 1805 povi\xc5\xa1an v polkovnika. 6. maja 1807 je postal poveljnik poljskega konjeni\xc5\xa1kega polka (decembra 1807 preoblikovan v huzarski polk), s katerim se je udele\xc5\xbeil bojev proti Francozom (1807, 1809-11). Zaradi zaslug v bojih je 3. avgusta 1810 postal generalmajor in 17. januarja 1811 je postal poveljnik Beloruskega huzarskega polka. _NEWLINE_Leta 1811 je sodeloval v bojih proti Turkom. Med veliko patriotsko vojno je bil 15. septembra 1813 povi\xc5\xa1an v generalporo\xc4\x8dnika. 23. februarja 1814 je bil smrtno ranjen v boju.'